El còdezecòdaxe e codaxe el ze un stroménto bon a łèzer un còdaze a bare. Ła tecnołozia prevałente in cuanto più crèta e econòmega ła dòpara uno o più razi łazer al fìn de moltiplegar i cantón de łetùra de'l còdaze stanpà int'un ojeto. Ghe ze anca dei łetori pì econòmeghi che i dòpara na bara de LED par iłuminàr i còdazi a bare e on sensór CCD . A se otien cusì dispozidivi pì łezieri e pì rezistenti che parò i gà da èser menà scuazi a contato co i còdazi a bare da łèzer, a curta distansa e perpendegołarmente o scuazi. Łe tecnołozie pì resente łe parmete ła łetùra de'l còdaze a bare conprando na imàzene fornìa da un sistema video. 'sto cuà, co l'apozito software, el parmete de "fotografàr" l'ojeto, reconóser inte ła soméja el còdaze a bare da łèzar e drìoman darghe na interpretasión. 'Sta tecnołozia ła ze asà diramàda inte ła mazor parte dei moderni smartphone par łèzer còdaze a bare 2D che i ìndega i łighi de siti web e anca par i sistemi de pagamento . Tałi łetori i remarca na serie de bare sołitaménte fin a 13 bare, e i ciapa i dati rento e łi trasforma in informasion dizitałe par i programi opur par i sistemi de casa . I dati i vien rancurà via Bluetooth, in manièra direta, via USB, o via Wireless. Un scanner Bluetooth el pol łèzar i còdazi a na distansa de 10 metri. I ze doparà asé inte i ezersisi comersiałi: onji caza ła ga un łetor fiso che, fato zbrisàr so'l còdaze a bare stanpà diretamente so'l prodoto o so ła só confesión, el determina ła descrision e el preso de'l prodoto istéso in baze al spesór de łe bare e al spasio tra de łòre. A ze desponibiłi nantri despozidivi sìmiłi, cofà łe pene òteghe, che łe ze ùtiłe in cazi inte i cuałi A sipia nesesaria na majorstabiłidà.